Καλημέρα και καλή εβδομάδα!!!

Αρχικά, θέλω να σας ευχαριστήσω για την ανταπόκρισή σας και να σας πω ότι είμαι ενθουσιασμένη που επικοινωνούμε και πάλι, έστω και έτσι!! Κατά δεύτερον, σας ενημερώνω ότι οι απαντήσεις μου στις ασκήσεις μπορεί να αργούν λίγο, διότι τα αρχεία είναι πολλά. Θα σας παρακαλούσα τα γράμματα σας να είναι πιο προσεκτικά και λιγότερο βιαστικά και να γράφετε πιο έντονα, διότι πολλές φορές το μολύβι στις φωτογραφίες δε φαίνεται καλά.

Δευτέρα σήμερα και υπό κανονικές συνθήκες, μετά την προσευχή θα ανεβαίναμε στην τάξη μας και θα μου λέγατε με ενθουσιασμό τα νέα σας από το Σαββατοκύριακο. Τι θα λέγατε να μου τα γράφατε με τον ίδιο ενθουσιασμό και να μη μου στέλνετε «ξερές» τις ασκήσεις;;; Δε σας αναγνωρίζω…

Λοιπόν, για σήμερα έχετε να κάνετε:

* ΒΜ, σελ.57, ασκ. 4. Υπενθυμίζω πως πρώτα διαβάζουμε το κείμενο χωρίς να συμπληρώσουμε τα κενά. Στη συνέχεια τα συμπληρώνουμε και ξαναδιαβάζουμε, για να δούμε αν βγαίνει νόημα. Τα κενά θα πρέπει να συμπληρωθούν χρησιμοποιώντας έναν από τους τρεις Μέλλοντες (Εξακολουθητικός Μελ. ═ κάτι που θα κάνω αύριο συνέχεια, Συνοπτικός Μελ. ═ κάτι που θα κάνω αύριο για μια στιγμή, Συντελεσμένος Μελ. ═ κάτι που θα έχω τελειώσει, πριν ξεκινήσει κάτι άλλο) …(Τα ξέρουμε αυτά από την 3η Δημοτικού!!!) 😋
* ΒΜ, σελ. 59, ασκ. 7. Θα πρέπει στην πορτοκαλιά στήλη να γράψετε σύνθετες λέξεις με α΄ συνθετικό τη λέξη χρόνος (π.χ. χρονολογία) και στην μπλε στήλη σύνθετες λέξεις με β΄ συνθετικό τη λέξη χρόνος (π.χ. πολύχρονος). Μπορείτε να συμβουλευτείτε και το λεξικό σας.
* Στη συνέχεια θα γράψετε 10 προτάσεις στις οποίες θα χρησιμοποιήσετε 10 από τις σύνθετες λέξεις που γράψατε. (Υπενθυμίζω: οι προτάσεις σας να είναι ΠΛΟΥΣΙΕΣ και ΔΙΚΕΣ ΣΑΣ!!!!)

Επίσης, θέλω να διαβάσετε 2 βιβλία (μέχρι τις 13 Απριλίου). Όποιος δεν έχει βιβλίο να διαβάσει, παρακαλώ πολύ να μου το πει και κάτι θα κάνω γι’ αυτό!!!

Επίσης, κάντε επανάληψη στη γεωγραφία τα βουνά της Ελλάδας, γιατί αύριο που έχουμε Γεωγραφία, σας περιμένουν….εκπλήξεις!!!

Σας ξαναστέλνω και το σύνδεσμο για τα πειράματα, γιατί πιστεύω πως δεν έχετε καταφέρει ακόμα να τα δείτε!!

<https://free-ebooks.gr/%CE%B2%CE%B9%CE%B2%CE%BB%CE%AF%CE%BF/ZEBB/%CE%AD%CE%BD%CE%B1%CF%82-%CF%86%CE%B1%CE%BD%CF%84%CE%B1%CF%83%CF%84%CE%B9%CE%BA%CF%8C%CF%82-%CF%86%CF%85%CF%83%CE%B9%CE%BA%CF%8C%CF%82-%CE%BA%CF%8C%CF%83%CE%BC%CE%BF%CF%82-202-%CF%80%CE%B5%CE%B9%CF%81%CE%AC%CE%BC%CE%B1%CF%84%CE%B1-%CE%BC%CE%B5-%CF%85%CE%BB%CE%B9%CE%BA%CE%AC-%CE%BA%CE%B1%CE%B8%CE%B7%CE%BC%CE%B5%CF%81%CE%B9%CE%BD%CE%AE%CF%82-%CF%87%CF%81%CE%AE%CF%83%CE%B7%CF%82>

Καλή διασκέδαση!!!